
SV. KATARINA ĐENOVSKA 
Predgovor 


Sv. Katarina Đenovska (1447-1510) ostavila je duboki 
trag u povijesti katoličke duhovnosti. Svojim životom i 
spisima ona je svjedok čiste ljubavi prema Bogu i 
bližnjemu. Velika mističarka i svetica u svojim je djelima 
opisala put čišćenja svoje duše u ljubavi prema Bogu. 
Nešto od toga je zapisala u remek-djelu njene duhovnosti 
“Raspravi o Čistilištu", koje se po prvi puta izdaje i na 
hrvatskom jeziku. U pisanju ovog spisa svetica sažima 
katolički nauk o Čistilištu, svoja mistična iskustva i viđe- 
nja Čistilišta, te čišćenje vlastite duše na puta sjedinjenja s 
Bogom. Po vlastitom pisanju u zadnjem poglavlju sv. 
Katarina opisuje Čistilište kao stanje koje ona kuša u svo- 
joj duši tvrdeći na određeni način da je na zemlji prolazila 
put čišćenja koje duše prolaze u Čistilištu, tako da je 
Kararina u povijesti katoličke duhovnosti poznata kao 
svetica čiste ljubavi. Mnogi ugledni ljudi i sveci kao kardi- 
nal Bona, sv. Robert Belarimino, sv. Franjo Saleški, kardi- 
nal de Berulle i drugi smatrali su sv. Katarinu Đenovsku 
učiteljicom duhovnog savršenstva. Dao Bog i Majka Božja 
da objavljivanje ove knjižice donese obilje duhovnih 
plodova u hrvatskom narodu, te potakne mnoge na dublje 
razmišljanje o velikim tajnama naše vjere i obnovljenu 
molitvu za duše u Čistilištu. 


ŽIVOT I DUHOVNOST 
SV. KATARINE ĐENOVSKE 
(Prijevod iz predgovora talijanskog izdanja) 


Sv. Katarina potiče iz plemićke obitelji Fieschi. Rođena 
je u Genovi 1447. godine. U dvanaestoj godini svoga 
života osjetila je jaki poziv na molitvu i činila pokore koje 
su nadilazile njenu dob. Bez znanja majke spavala je na 
slami s komadom drveta umjesto jastuka. Tako se već od 
djetinjstva očitavala sklonost njenog temperamenta prema 
mistici potaknuta čitanjem životopisa svetaca. U njeno 
mlado srce neizbrisivo se urezala slika Marije koja u svoje 
krila prima mrtvog Sina Isusa. 

Bila je vrlo lijepa i jakog karaktera, iako nježna i osjeća- 
jna; bila je neosporivo stroga sama sa sobom, ali i neizm- 
jerno dobra sa svojim bližnjima. Prema običaju plemićkih 
obitelji onog vremena, Katarina je primila klasično obra- 
zovanje. Ipak nije bila humanista. Težila je više prema 
misticima nego prema klasicima, uzorima ondašnjeg doba. 

U trinaestoj godini čula je po prvi puta poziv na monaš- 
ki život. Htjela je ući u samostan Sv. Marije od milosti u 
kojemu je njena rođena sestra Limbania bila redovnica, no 
bila je premlada, a i drugi razlozi spriječili su_je u tom 
pozivu.Godine 1463., sa 16. godina, bila je prisiljena od 
strane obitelji udati se zbog bijednih političkih razloga za 
Giuliana Adorna. Ženidba je prema tadašnjoj plemićkoj 
praksi bila dogovorena između dviju obitelji. 

Katarinin muž Giuliano bio je vrlo goropadan i brutalan, 
rasipnik neumjeren u svemu. Živio je bez ikakvih pravila. 

Tako je Katarina provela prvih pet godina svoga braka u 
teškoj i turobnoj samoći. Ovako je opisuje životopisac: 
"Toliko je trpjela da je jedva ostala zdrava. Smršavila je, 
osušila se, tako uništena da je izgledala kao tijelo puno 
melankolije. Samovala je u kući kao neki pustinjak." Bila 
je na rubu očaja. 

Prijatelji i obitelj savjetovali su joj svjetski, zabavni život 
Đenove, uobičajen za plemićke obitelji toga doba, te da na 
taj način pridobije ljubav svoga muža. 

"Započe svjetski život, te življaše kao i druge, ali ne pris- 
tade na grijeh." (Život 3). 

Popustila je napastima i pokuša ispuniti prazninu svoga 
srca svjetskim zabavama. Pet godina je živjela takvim 
životom, ali njeno srce se samo još više ispraznilo, te se 
javila i grižnja savijesti. Katarina je od svega bila 
preumorna _i počela je razmišljati o smrti kao izlazu iz te 
situacije. 

U desetoj godini svoga braka, 20. 3. 1473., uoči blagdana 
sv. Benedikta ušla je u crkvu posvećenu tom svecu i zamoli 
ga za čudnu milost: da bude tri mjeseca nepokretna u 
krevetu. Iako je prizivala smrt, bojala se molit za nju. 

Dan poslije ove molitve Katarina je potražila svoju ses- 
tru redovnicu Limbaniju i otvorila joj svoje srce. Sestra ju 
je potakla na ispovijed. 22. ožujka 1473. označuje datum 
njenoga obraćenja. Spletom okolnosti, nekoliko trenutka je 
ostala sama u ispovjedaonici. Zazivala je pomoć koja je 
odmah došla. Imala je viđenje Muke Isusove. Pred svojim 
očima je vidjela sav svoj isprazni i grešni život koji ju je 
mogao odvesti u vječnu propast. Isus, okrunjen trnovom 

krunom, s križem na ramenima, iz čijih rana se obilno izli- 
jevala krv, tako da je Katarni izgledalo da će krv ispuniti 
cijelu prostoriju u kojoj se nalazila, joj reče: "Vidiš li ovu 
Krv? Sva je prolivena tebi za ljubav i kao zadovoljština za 
tvoje grijehe." 

Istovremeno je Katarina u duši doživjela mističnu milost 
"rane ljubavi prema Isusu Kristu". Bijaše to kao neka 
uvodna posveta mističnog života u životu svetice. Odluka 
Katarine za Krista u tom času bijaše apsolutna i bezuvjet- 
na. Nije više mogla niti govoriti. Ispričala se ispovjedniku 
i rekla da će doći za par dana na ispovijed. 

Ispovijedila se i pričestila 25. ožujka 1473. S tim činom 
počinje Katarinin mirabile vita - čudesan život, koji se 
dijeli u dva ciklusa. Prvi pokornički ciklus trajao je tri 
godine poslije njenog obraćenja. Postila je, duge sate se 
zadržavala u molitvi na koljenima na golom podu. Hodala 
je gradom oborenih očiju, u očito pokorničkom duhu, često 
uz prezir onih koji su je poznavali. 

Drugi mistični ciklus se sastoji od njezinog "duhovnog 
zaručništva", koji završava S DUHOVNOM ŽENIDBOM. 
Kroz ostatak njezinog života Sv. Euharistija je postala 
njezina svakodnevna nebeska hrana. Vanjske manifestaci- 
je mističnih fenomena, koje je svetica često doživljavala, 
bile su očigledne. Njene ekstaze su trajala dugo, do četiri, 
pet sati i to više puta mjesečno. Ona je iz njih izlazila pre- 
obražena. Ponekad bi se žar njenoga srca prelio na cijelo 
tijelo, tako da je druga osoba nije mogla dodirnuti, a da se 
ne opeče. Katarina bijaše sama jedan uzdah ljubavi, poseb- 
no zadnjih deset godina. Padala je u ekstaze i imala viđe- 

nja kojima ne bijaše kraja. 

Već smo rekli da je Katarina svetica čiste ljubavi prema 
Isusu Kristu. Evo jedne njene izreke koja to najbolje očitu- 
je: "Nije mogla podnijeti da je Isus Bog, njena ljubav trpio 
tako gorku i veliku muku i radije bi, kada bi to bilo 
moguće, trpjela sve paklene muke svih duša nego li vidjela 
Isusa, svoju ljubav, u tolikoj patnji."( Vita 28.) 

Ne radi se o tome da svetica ne bi htjela otkupljenje ljudi 
koje je Isus učinio po svojoj muci, nego o čistoj duhovno 
nesebičnoj ljubavi, koja ne gleda samu sebe nego 
ljubljenoga, koji trpi i viče: ne želim da trpi. Ta ljubav je 
sv. Katarinu vodila do toga da je htjela sutrpijeti sa Isusom. 

Ljubav prema Nebeskom Zaručniku vodila je sveticu 
prema djelima ljubavi. U lebrozariju sv. Lazara uz veliko 
savladavanje same sebe, pomagala je oboljelima od gube. 
Bila je pozvana u bolnicu Pammatone i tu je ostala 32 
godine, služeći i radeći najniže poslove: prvih godina 
prezirali su je baš oni koji su je trebali najviše cijeniti. 

Izmolila je svome mužu milost obraćenja tako da se on 
od vuka pretvorio u janje. Postao je njen suradnik u 
služenju siromaha. Ona je pomagala u ženskom odijelu, a 
on u muškom. Bila je ravnateljica bolnice osam godina, te 
se posebno istakla 1493. godine, kad je Đenovom harala 
strašna kuga. Okupila je oko sebe grupu odabranih osoba, 
muževa i žena, redovnika, laika, svećenika, bilježnika, 
plemića i buržuja. Posebno su se istakli Ettore Vernazza i 
Marabotto, te franjevci Anđelo da Chuivasso, te blaženi 
Bernardin iz Feltra. Tako oko revne Katarine nasta Udruga 
Božanske Ljubavi. 


Zadnjih 9 godina života provela je u čudnoj nepokret- 
nosti, koja je postala neka vrsta pravog mučeništava. 
Nijedan liječnik tog vremena nije moga pronaći lijeka koji 
bi joj pomogao. Umrla je u noći od 14. na 15. rujna 1510 
godine. Proglašena je svetom godine 1737. 

1551 godine izdan je Opus Catarinianum: djelo sv. 
Katarine, podijeljeno u 3 knjige: 

- Libro della vita mirabile et dottrina de la Beata 
Catarinetta u 52 poglavlja - Život i nauka blažene 
Katarine u 52 poglavlja koji je napisao Marabotto jedan 
od njenih učenika 

- Trattato del Purgatorio - Rasprava o Čistilištu 

- Dialogo spirituale fra l'anima e il corpo - Duhovni dija- 
log između duše i tijela 

Oko Katarininih spisa bilo je mnogo diskusija, jer su 
neka djela izdali njezini učenici. Nas posebno ovdje zani- 
ma Rasprava o Čistilištu. U njoj ćemo upoznati stanje 
duša u Čistilištu u jednom novom svjetlu, ljubavi koja 
pročišćava duše od svih njihovih nesavršenosti. Ta ljubav 
može biti i jest samo ljubav Božja. Sva patnja proizlazi od 
ushita prema Bogu, no duše u tom poletu sprječavaju 
posljedice grijeha koje ostavljaju još tragove na dušama. 
Radost koju osjećaju te duše u Čistilištu_ne umanjuje nji- 
hove boli i patnje u čežnji da se sjedine s Bogom, izvorom 
njihove sreće i ljubavi. Juše gore, ne možemo drugačije to 
izreći, gore od ljubavi prema Bogu i sjedinjenju s Njim. 
Zbog sigurnosti nauka spis je bio podvrgnut raznim studi- 
jama najuglednijih teologa i mističara i od svih je dobio 
velika priznanja. 

IZREKE SV. KATARINE O ČISTOJ LJUBAVI 


Obraćenje i rana ljubavi: Zadobila je u srcu veliku ranu 
ljubavi prema Bogu, tako da je skoro pala na zemlju. Tako 
da je od velikih osjećaja ljubavi prema Bogu i zbog grije- 
ha kojim ga je uvrijedila vikala u sebi: Ne svijetu, ne gri- 
jesima! U tom času da je imala tisuću svjetova sve bi ih 
bila bacila od sebe. 


nekog drugog razloga se nije mogla pričestiti, cijeli dan bi 
bila umorna, slaba, ožalošćena, te je izgledalo da ne može 
podnositi život. Govorila je: "O, moj Gospodine, izgleda 
mi kao da sam mrtva, kada bih te primila uskrsnula bih. 
Neposvećenu od posvećene hostije prepoznala bih po 
ukusu kao vodu i vino". To je govorila, jer joj je posveće- 
na hostija davala neke zrake ljubavi koje su prožimale 
nutrinu njenog srca. 


Isusove pouke: Isus, njena ljubav, jednom joj reče: "Kćeri 
moja nemoj nikada reći želim ili ne želim; nemoj nikada 
reći moje nego naše; nemoj se nikada ispričavati, nego 
budi spremna optužiti se! Kada moliš Oče naš za temelj 
uzmi budi volja tvoja, to jest neka bude volja Božja u 
svemu: u duši, na tijelu, životu prijatelja, događajima i u 
bilo kojoj drugoj stvari u kojoj ti možeš intervenirati u 
dobru kao i u protivštinama. Kada moliš Zdravo Marijo za 
temelj uzmi riječ Isus, neka ti bude uvijek u srcu. Bit će ti 
slatki vođa i štit tijekom ovoga života i u svim tvojim 


potrebama. 


Bog naš sluga: Vidim ovog slatkog Boga, koji se toliko 
brine za dušu do te mjere da to nitko ne bi činio ni kad bi 
dobio za uzvrat cijeli svijet. Tako sam skoro prisiljena reći 
da je ovaj dobri Bog izgleda naš sluga. Ah, kako to može 
biti? Ako mi ne cijenimo ono što cijeni Bog, što bi trebali 
cijeniti? Siromašni čovječe, gdje se ti gubiš? Što činiš od 
svoga dragocijenog vremena koje će ti toliko trebati? Što 
činiš s onim čime bi trebao zadobiti Raj? Što činiš od 
samoga sebe, koji trebaš biti u služenju duši? Što činiš od 
duše koja se mora sjediniti s Bogom po ljubavi? 


Rugoba grijeha: Znaj sa sigurnošću da kad bi čovjek 
vidio što sobom nosi samo jedan grijeh, radije bi izabrao 
da bude živ bačen u užarenu peć nego da podnosi u sebi 
grijeh. Da je sve more vatra, za pobjeći od grijeha čovjek 
bi se odmah bacio u njega sve do najvećih dubina i ne bi 
nikada izlazio kada bi znao da će izvan njega u sebi imati 
grijeh. Kad bi čovjek znao što mora trpjeti nakon što je 
umro u nesretnom stanju grijeha, sigurna sam da bi iz stra+ 
ha od toga dopustio radije da bude izrezan na komadiće, i 
radije bi da bude rezan na komadiće do konca svijeta, kad 
bi to bilo moguće, nego li učiniti samo jedan grijeh. Ali 
Bog ne želi da čovjek iz straha odbaci zlo, nego samo zbog 
ljubavi, te mu ne dopušta da vidi taj strašni prizor. 


Biti bez ljubavi: Naš duh je sigurno bio stvoren za ljubav 
i uživanje, i to on traži u svim stvarima, ali nikada se ne 

zasiti u vremenitim stvarnostima. Tako gubi dragocjeno 
vrijeme koje mu je darovano da bi tražio Bogu, najvećem 
Dobru, u kome bi pronašao svoju istinsku ljubav. U odno- 
su na to sjećam se nekog opsjednutog. Neki redovnik 
prisili zlog duha da kaže tko je, a on snažno odgovori: "Ja 
sam onaj nesretnik lišen ljubavi." I reče to tako žalosnim i 
prodornim glasom, da me u duši potakao na samilost, 
shvatila sam ga kad je govorio da je bez ljubavi. 


Mir čak u kostima: Kad je duša poništena (slobodna od 
svakoga zla i egoizma) i preobražena tada ne djeluje, ne 
govori, ne želi, ne čuje, ne razumije, nema osjećaja ni u 
sebi ni prema van, koji bi je mogli voditi. U svim stvarima 
Bog je upravlja i vodi bez posredstva stvorova. Stanje te 
duše je tada duboki osjećaj mira i smirenosti, te joj izgleda 
da su srce i sva nutrina uronjeni u duboko more mira iz 
kojega nikada ne izlaze zbog bilo čega što bi joj se moglo 
dogoditi u ovom životu. Duša stoji nepomična, nepomuće- 
na, neuznemirena tako da joj izgleda da ne osjeća drugo do 
li veliki mir, i kad bi joj iscijedili tijelo, tkivo i kosti ne bi 
iz njih drugo izišlo do li mir. Tada duša cijeli dan govori 
sličnim riječima: "Hoćeš li da ti kažem tko je Bog? On je 
mir, i tko se udaljava od njega ne nalazi mira!" 


Naš najgori neprijatelj: Budući da se želim približiti 
Bogu pod svaku cijenu, trebam biti neprijateljica njegovih 
neprijatelja. Budući da ne nalazim tko mu je veći nepri- 
jatelj i u tome gori od mene i moga egoizma, primorana 
sam mrziti ovaj dio mene više od svega i zato ga prezirem. 


Ta 


RASPRAVA O ČISTILIŠTU 


Rasprava o Čistilištu nam predočuje kako je po uspored- 
bi s božanskim plamenom kojega je u sebi osjećala svetica 
shvatila kakvo je Čistilište, na koji način su duše u njemu 
radosne i kako trpe. 


Porijeklo ovog spisa 


Ova sveta duša, još uvijek živa, našla se u Čistilištu, 
zapaljenom Božjom ljubavlju. Ta vatra ljubavi Božje sva ju 
je palila, izgarala i ujedno pročišćavala od svega što se u 
njoj moralo očistiti. Ta duša dolazeći pred Lice Ljubavi 
Božje, pomoću te vatre ljubavi je shvatila u svojoj duši, što 
su proživljavale duše keje se nalaze u Čistilištu. da bi očis- 
tile svaki trag rđe i mrlja grijeha, koje nisu očistile tokom 
ovozemaljskog života. 

Stavljena u Čistilište, umjesto vatre Božje ljubavi, bila je 
potpuno sjedinjena s tom Ljubavlju i zadovoljna sa svim 
onim što Ljubav Božja u njoj čini, tako je shvatila duše u 
Čistilištu, te je govorila: 

(Svetica sada iznosi čitavu raspravu stoga je ne stavljamo pod navod- 
nike.) 


1. O savršenom suobličenju duša u Čistilištu Volji Božjoj 


Duše koje se nalaze u Čistilištu, kako sam ja to mogla 
shvatiti, ne mogu ništa drugo željeti no da budu baš na tom 
mjestu, a to samo stoga jer je to Volja Božja, koji je to 

učinio pravedno. 

Te duše ne mogu se više okretati prema samima sebi, niti 
reći:"Ja sam učinio te grijehe, te stoga zaslužujem da 
budem ovdje." Niti mogu reći:"Rado bih da ih nisam 
počinila, jer bi sada bila u Nebu." Ili isto tako: "Ovaj izlazi 
prije mene." Ili: "Ja ću izaći prije onog tamo." 

Ne mogu posjedovati vlastitu memoriju o sebi samima, 
kao niti o drugima, niti u odnosu na dobro kao ni na zlo; ta 
sjećanja mogla bi proizvesti u njima veće trpljenje no što 
je to već određeno. 

One su neizmjerno sretne što se podvrgavaju Volji 
Božjoj, te što On u njima djeluje po svojoj svetoj Volji, 
kako Mu se sviđa, stoga ne mogu niti zamisliti veću bol od 
one koju već podnose. 

Duše su uronjene u djelovanje dobrote Božje, koji ima 
toliko milosrđa s čovjekom, da ga privodi k sebi, do te 
mjere da one ne mogu jednostavno ništa drugo vidjeti, niti 
bol, niti dobro, u svrhu vlastitog dobra. Kad bi mogle tako 
kontemplirati sve oko sebe ne bi bile u čistoj Ljubavi 
Božjoj. 

Ne mogu isto tako vidjeti niti boli koje trpe radi grijeha 
koje su počinile, niti ih mogu zadržati u memoriji. To bi 
bila aktivna nesavršenost, koja ne može postojati na tom 
mjestu, jer se ne može više u ovoj njihovoj sadašnjosti gri- 
ješiti. 

Razlog čistilišta koje žive u sebi, mogu vidjeti samo jed- 
nom, i to u času prijelaza iz ovo zemnog života i poslije ga 
ne vide nikada više, jer bi to bilo njihovo vlasništvo. 

Budući da su uronjene u Ljubav Božju, Caritas Dei, te bez 

mogućnosti skretanja s toga puta jednim novim grijehom, 
ne mogu niti htjeti niti željeti ništa drugo, već samo čistu 
Volju Božju u ljubavi. Nalazeći se u vatri koja ih pročišća- 
va, one se nalaze po Božjem određenju, koje je čista 
ljubav, ne mogu se više udaljiti od te ljubavi niti jednim 
svojim činom. Duše ne mogu više griješiti niti zasluživati.* 


2. O radosti duša u Čistilištu, njihovom rastu i viđenju 
Boga, te primjeru rđe 


Ne vjerujem da se može pronaći zadovoljstvo koje bi se 
moglo usporediti s onim, koje posjeduju duše u Čistilištu, 
osim onoga, kojeg uživaju duše svetih u Nebu. To zado- 
voljstvo raste neprestano svakim danom, djelovanjem 
Boga samoga u tim dušama: djelovanje milosti sve više 
raste, a smanjuje se prepreka sjedinjenja s Bogom. 
Prepreka nije ništa dru;o no rđa grijeha, a vatra razara tu 
rđu grijeha. Duša tako sve više otkriva Božje djelovanje u 
njoj. 

Kako bilo koja stvar pokrivena ne može reagirati na 
sunčane zrake, ne zbog sunca koje neprestano grije i šalje 
svoje zrake, već zbog prepreke na koju zrake nailaze na 
svom putu, tako, ako se pokrivalo uništi nestat će i prepre- 
ka, te će se ono otkriti suncu. 


* Svetica insistira na toj ideji, da bi rastumačila što je to zapravo čista ljubav, 
prava ljubav, netaknuta, kako to ona kaže, to je temelj njezinog misticizma. 
Svaka briga, svaki interes, svaki i najmanji obzir prema sebi samima jest 
nepodvrgavanje i nepovjerenje za osobu koja se ljubi; to je forma egoizma te 
ono ranjava ljubav, onečišćuje je te ona više nije čista neokaljana. 

Rđa, tj. grijeh, jest prepreka dušama u gledanju Boga. U 
Čistilištu se ta rđa polako skida vatrom, te što se više rđe 
uništava, to se duša bolje otkriva pravom Suncu, Bogu. Što 
više nestaje rđa, to više duša raste u zadovoljstvu, te se 
otkriva Božjoj sunčanoj zraci. Tako se jedno umanjuje, a 
drugo raste, dok se ne napuni vrijeme zadovoljštine. Ne 
nestaje bol, već se samo smanjuje vrijeme opstanka u boli. 
Zbog potpune podložnosti Volji Božjoj, duše ne mogu 
izraziti da su to boli, toliko su sretne što vrše Volju Božju 
s kojom je njihova volja potpuno sjedinjena u čistoj 
ljubavi. 


3. Muke duša u Čistilištu i odvojenost od Boga kao 
najveća muka 


S druge pak strane, podnose takove boli i muke da se ne 
mogu usporediti niti s jednom boli, niti se mogu izraziti 
riječima. Sam razum ne može shvatiti niti najmanju iskru 
te muke, osim ako joj Bog pokaže po posebnoj milosti. 
Tu milost Bog je iskazao mojoj duši, no riječima to ne 
mogu izreći. Ono što mi je Gospodin dopustio da vidim, 
nikada neću zaboraviti, tako da ću vam reći ono što mogu, 
a shvatiti će oni kojima se Gospodin udostoji udijeli tu 
milost. 

Uzrok svih muka jest Istočni i osobni grijeh. Bog je stvo- 
rio dušu posve čistu, jednostavnu, neokaljanu od bilo kojeg 
grijeha, s određenom težnjom prema Bogu. Istočni grijeh, 
u kojem se ona nalazi već pri svom začeću, udaljava dušu 
od te instinktivne naklonosti prema Bogu. 


Kad se pak pridoda osobni grijeh, duša se udaljava još 
više od Boga, te postaje sve više podložna zlu i postaje zla, 
jer joj Bog sve manje odgovara. 

Svi oblici života postoje djelovanjem dobrote Božje. koja 
je učinkovita i u nerazumnim bićima (brine se o nerazum- 
nim bićima i o svemu što je stvorio), kako je to sam Bog 
predodredio i nikada ne uzmiče pred onim što je odredio. 
U razumnoj duši Bog djeluje prema njenoj čistoći od gri- 
jeha. 

Kada se duša nađe pred Istinom u svom prvom stanju u 
stvaranju, ona je čista i neoskvrnjena, tada se otkriva u njoj 
onaj blaženi instinkt težnje, koji je privlači njenoj zad- 
njoj svrsi, te sve više raste, no s takvom snagom i goropad- 
nošću vatre ljubavi, da joj izgleda nepodnošljiva bilo koja 
prepreka do sjedinjenja s Bogom 


4. Razlika između duša u Čistilištu i prokletih 


Duše u Čistilištu su bz ikakvog grijeha, te stoga nema 
prepreke između njih i Boga: no postoji.ona muka, koja ih 
je spriječila u sjedinjenju, te se prvobitni instinkt, težnja, 
nije mogao upotpuniti do savršenstva.(Instinkt težnje 
prema Bogu nije mogao postići svoj cilj težnja koja je 
zapravo sama bit postojanja instinkta.). 

Vidjevši sada kako je i najmanja prepreka važna i koliku 
težinu snosi, te da se instinkt ne može upotpuniti radi 
Pravde i neophodne pravednosti, rađa se u dušama krajnje 
velika vatra, slična onoj u Paklu, osim grijeha, jer grijeh je 
onaj koji prokletnicima u Paklu podlaže volju zlu (duša i 

grijeh postaju jedno). U ovima Bog ne djeluje svojom 
dobrotom, te stoga ostaju u toj volji zla protiv Božje Volje. 
Od tuda jasno proizlazi da je zla volja protivna Volji Božjoj 
te uzrok samog grijeha koji ostaje u njoj. Takova volja 
ustrajavajući u zlu ustrajava i u grijehu. Pošto su oni u 
Paklu prešli iz ovo zemnog života sa voljom zla u sebi 
(stoga sa grijehom) njihova krivnja nije im oproštena, niti 
im može biti oproštena: oni zaista ne mogu više mijenjati 
svoju volju, tj. odluku, jer su sa voljom za zlo i u zlu prešli 
iz ovo zemnog života. U tom prijelazu utvrđuje se, ili bolje 
rečeno, duša se fiksira u dobru ili u zlu, već prema tome u 
kojem se stanju nalazi njezina slobodna volja, kako je 
napisano: "Ubi te invenero, ibi te judicabo!", što znači: 
"Tamo gdje te budem našao tamo ću te suditi!" 

U tom sudu nema više odrješenja od krivnje grijeha, jer 
poslije smrti slobodu slobodne odluke nemoguće je mije- 
njati, već ostaje stalna u onom stanju u kojem se nalazi, u 
času smrti. 

Duše u Paklu nalaze se u času smrti s slobodnom 
grješnom voljom, voljom koja želi griješiti, te zadržavaju 
taj status krivnje zauvijek u neizmjernoj muci, no ne toliko 
teškoj koliko to zaslužuju, ali i ta ostaje vječna, beskrajna. 

Duše u Čistilištu pak zadržavaju samo muku, jer je nji- 
hova krivnja izbrisana u času smrti, jer su se ožalošćene 
kajale za svoje grijehe, što su uvrijedile dobrotu Božju. 
Tako im ostaje ta muka koja svršava, ograničena je, te se 
neprestano smanjuje, s vremenom, kako je to već bilo 
rečeno. 

O, bijedo nad bijedama tim više što se manje zapaža ili 

hoće zapaziti ljudska slijepoća. 
5. Bog pokazuje svoju dobrotu i prema prokletnicima 


Muka prokletnika nije beskrajna po intenzitetu, jer dobro- 
ta Božja proširuje zrake svoga Milosrđa i u Pakao: čovjek 
koji je umro u smrtnom grijehu zaslužuje beskrajnu muku 
u beskrajnom vremenu. 

No, Milosrđe Božje učinilo je beskrajno samo vrijeme i 
određenu kaznu, iako im je mogao dodijeliti kaznu mnogo 
goru, kako to već zaslužuju. 

O, kako je opasan grijeh počinjen zlom namjerom! Čov- 
jek se zapravo teško kaje, a ne kajući se, ostaje uvijek 
krivnja, koja ustraje onoliko koliko čovjek privoli uz gri- 
jeh, te mu se podvrgne, ili ga je spreman izvršiti. 


6. Oslobođene grijeha, duše u Čistilištu radosno 
ispaštaju kazne 


Duše u Čistilištu u svemu podvrgavaju svoju volju Volji 

Božjoj: Bog pak njima odgovara dobrotom, te su one zado- 
voljne glede svoje volje Oslobođene su utjecaja istočnog i 
osobnih grijeha i istodobno se čiste od posljedica osobnih 
grijeha. 
Te duše postaju čiste onako kako ih je Bog stvorio. To je 
stoga, jer su one prešle iz ovog života u pokajanju za nji- 
hove počinjene grijehe, te ih ispovjedile, odlučivši da ih ne 
počine nikada više. 

Ne preostaje drugo no rđa grijeha od koje se čiste u vatri 

i teškoj muci. Tako pročišćene od svake krivnje te sjedi- 
njene s Voljom Božjom, vide jasno Boga, već u onoj mjeri 
koju je Bog sam odredio. Ujedno vide kako je važno 
uživati u Bogu, i kako su duše stvorene samo u tu svrhu. 


7. Žestina ljubavi kojom duše u Čistilištu žude za 
Bogom, primjer gladnoga i kruha 


Toliko su sjedinjene sa svojim Bogom, koji ih privlači k 
sebi (po njihovom prirodnom instinktu, jer su stvorene za 
to) da ne postoji nikakvo obrazloženje, slika ili primjer, 
koji bi bio dovoljno jak da bi razjasnio bar donekle tu 
povezanost, kako ih um i unutarnji osjećaj shvaćaju. Ipak 
ću dati ovdje jedan primjer koji mi pada na pamet. 

Pretpostavimo da na cijelom svijetu postoji samo jedan 
kruh, koji mora utažiti glad svih stvorenja, a da se ta 
stvorenja mogu nasititi samo vidjevši ga. Čovjek kada je 
zdrav, već po instinktu želi jesti, pretpostavimo da ne može 
jesti, ne može se razboljeti, niti umrijeti, ta bi glad sve više 
rasla, jer instinkt za jelom nikada u čovjeku .ne nestaje. 
Čovjek, znajući da ga samo pogled na onaj kruh može 
nasititi, a nemajući ga, glad ne bi nestala, niti bi mogla nes- 
tati, već bi on ostao u neizdrživoj muci. Koliko god bi se 
čovjek sve više približavao tom kruhu, ne mogavši ga ipak 
vidjeti, to bi se više u njemu raspalila prirodna želja za 
kruhom, jer je ta želja sva usredotočena prema kruhu iz 
kojeg on crpi svako svoje zadovoljstvo. 

Nasuprot, kad bi pak bio siguran da neće nikada vidjeti taj 
kruh, tog časa doživio bi pravi pakao, kao proklete duše, 

koje su izgubile svaku nadu da će ikada više vidjeti "kruh 
Božji", pravog Spasitelja. 

Naprotiv duše u Čistilištu imaju sigurnu nadu da će vid- 
jeti kruh, te da će ga se nasititi, te iz toga saznanja proizlazi 
njihova radost. 


8. Pakao i Čistilište objavljuju čudesnu Božju Mudrost 


Stoga toliko vremena trpe glad i muku, koliko je to 
potrebno, da se mogu nasititi toga kruha, Isusa Krista, 
pravog Boga, našeg Spasitelja i našu Ljubav. 

Duh očišćen i blistav ne može se odmoriti nigdje već 
samo u Bogu, jer duh bijaše stvoren u tu svrhu, tako duša 
u grijehu nema nigdje drugog mijesta, nego u samom 
Paklu, jer je Bog odredio to mjesto u tu svrhu. Stoga u 
času kad se duh odjeli od tijela, duša istog trena ide tamo, 
gdje joj je određeno mjesto, nitko je ne vodi, osim priroda 
grijeha. To se događa kada se duša nalazi u smrtnom grije- 
hu. 

Ako pak duša u času odvajanja tijela i duše ne bi našla to 
određeno mjesto za nju u Paklu, kako je to već Providnost 
odredila, tada bi se našla još u Paklu gorem od onoga što 
joj je Bog namijenio. Našla bi se izvan bilo kakve 
određenosti, koju vodi samo Milosrđe Božje, te bi ta duša 
trpjela muke koje zaslužuje, a te bi bile kud i kamo teže od 
onih koje im Bog dodjeljuje po svom Milosrđu. Stoga se 
duša baca u to dodijeljeno joj mjesto, jer je to mjesto gdje 
će najmanje trpjeti, te ga ona uzima kao svoje. 

Nešto slično se događa sa našim čistilištem. Duša koja se 

u času odvajanja od tijela ne nalazi u onoj čistoći kakva je 
bila kod stvaranja, spoznavši u sebi samoj prepreku za 
sjedinjenjem s Bogom, te da je nemoguće tu prepreku 
maknuti bez čišćenja u Čistilištu, sama se tamo baca rados- 
no i svojevoljno. Kada duša ne bi našla to dodijeljeno 
mjesto u kojem će se pročistiti, ona bi istog časa imala 
pakao u svojoj duši, vidjevši da se ne može sjediniti s 
Bogom, s jedinim ciljem svoga življenja. Cilj sjedinjenja s 
Bogom tako je neophodno važan, da iako je čistilišna 
muka jaka kao ona paklena, ipak je ništa u usporedbi s tim 
mjestom i paklenom mukom. 


9. O potrebi Čistilišta 


Naprotiv, tvrdim još više. Vidim da Nebo nema vrata već 
tamo ulazi tko hoće. Bog je samo Milosrđe i stoji tamo 
raširenih ruku da nas uključi u svoju slavu. No, vidim tu 
prisutnost Božju, tog istog Boga u takovoj čistoći i blis- 
tavosti, neizmjerno većoj no što se to može zamisliti, da 
duša koja posjeduje u sebi i najmanju nesavršenost, kao 
najmanju mrvicu praha, odmah bi se radije bacila u tisuću 
pakla, nego se našla u prisutnosti tog Veličanstva s tom 
svojom nesavršenošću. 

Duša stoga kada vidi Čistilište, kao mjesto određeno za 
pročišćenje, baca se u nj i osjeća da se nalazi na mjestu 
velikog milosrđa, jer se može riješiti prepreke sjedinjenja. 


10. O strašnoj naravi Čistilišta 


Kako je strašno Čistilište ne može se riječima izreći niti 
umom shvatiti, osim što ga ja vidim po mukama jednakim 
Paklu! Ipak vidim da svaka duša koja ima i najmanju mrlju 
nesavršenosti u sebi, prima Čistilište kao mjesto milosrđa, 
ne obazirući se uopće više na čistilišne patnje, jer brišu 
mrlju nesavršenosti, prepreku njezinom sjedinjenju s 
Bogom, izvorom svake Ljubavi. Čini mi se da samo 
trpljenje duša u Čistilištu više od bilo čega drugoga prois- 
tiče iz svijesti da ona u sebi ima nešto što Bogu nije drago, 
a da je to učinila svjesno i svojevoljno, protiv tolike 
dobrote Božje, pa stoga te muke stvaraju samu bit Čistil- 
išta. To se dešava, jer duše u milosti vide i spoznaju istinu 
u svoj svojoj objektivnosti i svu težinu prepreke, koja im 
ne dopušta da se približe Bogu. Sve ovo što sam iznijela, 
te shvatila kao sigurnu realnost, koliko sam to mogla 
shvatiti u ovom životu, od neizmjerno su velike važnosti 
do te mjere da svaki pogled, riječ, osjećaj, pravda, istina, 
zamišljanje mi izgledaju u usporedbi s tom istinom samo 
puste laži i nevažna razlaganja. Još uvijek ostajem zbunje- 
na, jer ne nalazim riječi, a koje bi morale biti neizmjerno 
jače, da bi donekle izrazile ono što sam htjela reći. 


11. Božja ljubav, koja privlači sebi svete duše i prepreke 
koje one imaju zbog grijeha, rađa čistilišnu muku 


Vidim da je težnja sjedinjenja duše s Bogom tako snažna, 
da kad je Bog vidi u svvj njenoj blistavosti, koju po priro- 

di ima u sebi, a u kojoj ju je sam Bog stvorio, ulijeva u nju 
tako veliku težnju vatrene ljubavi, da bi bila dostatna da je 
istog časa uništi, iako je besmrtna. Sam Bog dušu tako pre- 
obražava u sebe da se u njoj ne može vidjeti ništa drugo 
već samo Bog, koji je privlači i ražaruje ljubavlju, do te 
točke dok je ne dovede da zablista onom prvotnom čis- 
toćom u kojoj bijaše stvorena. 

Kada duša u nutranjem viđenju primjeti da je Bog privlači 
vatrom ljubavi, prema svom slatkom Gospodinu i Bogu, 
jednostavno se od ljubavi u kontemplaciji rastapa pred 
njim. 

Duša zatim gleda u Božjem svjetlu kako Bog ne presta- 
je privlačiti je, te je u ljubavi vodi potpunoj savršenosti, s 
velikom pažnjom opskrbljujući je sa svim potrebnim, a to 
Bog sve čini samo iz čiste ljubavi. Ona uviđa da ne može 
slijediti svu jačinu privlačnosti koju osjeća prema Bogu, te 
se ne može posve sjediniti s njim, a uzrok te prepreke jest 
posledica grijeha. Shvaća vrlo jasno kako je to užasno 
teško što je zakasnila u potpunosti vidjeti Božansko svjet- 
lo. Tu sada dolazi do izražaja i sama narav duše, koja bi 
htjela bez ikakve prepreke sjediniti se s tim pogledom 
Božjim koji je tako privlači k sebi. Tvrdim da sve ove 
stvarnosti, koje sam navela, rađaju u duši čistilišne muke. 
Tvrdim, da duše uopće ne gledaju na tu svoju muku, iako 
je ona neizmjerno teška i jaka, one više gledaju na 
prepreku koja se nalazi u njima samima, a protivna je Volji 
Božjoj, dok gledaju Boga kako gori u ljubavi prema njima. 

Ta ih ljubav neprestano privlači k sjedinjenju. Duša ne 
pronalazeći ništa drugc što bi mogla učiniti, da ukloni tu 

prepreku sjedinjenja s Bogom, praktički se baca drago- 
voljno u Čistilište. 

Ta ljubav je tako jaka, da kad bi duša našla još jedno Čis- 
tilište, iznad ovoga što trpi, istog časa bi se bacila i u njega 
iz ljubavi prema Bogu, samo da što prije ukloni svaku 
prepreku između sebe i neizmjerne ljubavi Božje 


12. Kako Bog čisti duše i primjer zlata u talionici 


Vidim kako od Boga prema duši dolaze zrake i goruće 
munje Božje ljubavi, teko duboke i jake da izgleda da će 
uništiti ne samo tijelo već dušu, kad bi to bilo moguće. 

Te zrake imaju dvojaki učinak: one pročišćuju dušu koja 
kao da se poništava u poniznosti. Vidiš ih: što više sagori- 
jevaju to su bolje, a svaka od tih zraka mogla bi ih pročis- 
titi tako, da bi jednostavno nestale, uništile bi se. 

Vidiš zlato: što ga više topiš, to je ono bolje, a mogao bi 
ga tako topiti da bi nestala svaka nesavršenost. 

To je učinak djelovanja vatre u materiji. Naravno, duša 
se ne može uništiti u Bogu, već u sebi samoj: i koliko se 
više pročišćava, toliko nestaje u samoj sebi, te napokon 
ostaje čista u Bogu. 

Zlato kad se pročišćava do 24 karata, ne uništava se, 
koliko god bila jaka vatra, jer se ne može istrošiti, već se 
uništavaju i nestaju samo nesavršenosti koje su u njemu. 

Na tom principu djeluje i Božanska vatra u duši. Bog je 
tako drži na vatri dok ne nestanu sve njezine nesavršenos- 
ti: dovodi je do čistoće od "24 karata", svaka duša prema 
svom stanju. Kad se duša pročisti, ostaje sva u Bogu, bez 

ikakvog svog vlasništva u sebi, njezin život kao i bitak su 
u Bogu. 

Kad Bog dovede dušu do te mjere čistoće i savršenosti, 
duša ostaje neosjetljiva na bilo koji izazov i ne može više 
trpjeti, jer ne ostaje ništa više što bi trebalo nestati ili se 
uništiti. Kad bi i ostala u toj tako užasnoj vatri, no posve 
očišćena, ne bi je se to doticalo, naprotiv bila bi sretna, jer 
bi to bila vatra Božanske ljubavi. Ona bi to doživjela kao 
potpuno sjedinjenje s Bogom, bez ikakvog suprotstavlja- 
nja. 


13. Goruća želja duša da se preobraze u Boga i Božja 
mudrost po kojoj prikriva dušama njihove 
nesavršenosti 


Bog je dušu stvorio sa svim onim dobrim sklonostima s 
kojima je bila sposobna postići savršenstvo, živjeći onako 
kako joj je to Bog odredio, ne onečistivši se sa bilo kojom 
mrljom grijeha. 

Budući da se duša okaljala već po Istočnom grijehu, gubi 
s tim činom svaku milost, ostaje mrtva i ne može uskrsnu- 
ti, već je može uskrisiti samo Bog. Bog je uskršava po sve- 
tom Krštenju. Ali u duši kao posljedica Istočnog grijeha 
ostaje ipak zla sklonost koja je vodi k grijehu. Ako se duša 
ne suprotstavi toj sklonosti, te tako počini osobni grijeh, 
ona po njemu ponovo umire. Bog je uskršava ponovno po 
posebnim milostima u sakramentu svete Ispovijedi. 
Ostavši ponovno okaljana sada i posljedicom osobnih gri- 
jeha, i navezana na sebe samu, Bog da bi doveo dušu u 

prvotno stanje, koje je posjedovala kod stvaranja, mora 
poduzeti nove zahvate bez kojih se duša nikada ne bi više 
mogla vratiti u prvobitno stanje. (Pozivi milosti na 
obraćenje i pokoru.) 

Kad se duša vraća Bogu, toliki je njezin žar da mu se 
vrati, da ta želja postaje njezino Čistilište. Ona ne gleda niti 
može gledati Čistilište kao mjesto čišćenja, već je u njoj 
samoj instinkt čežnje koji je vodi k sjedinjenju s Bogom, 
ražarena čežnja i prepreka za sjedinjenje koju ima u sebi 
čini njeno Čistilište. 

Taj krajnji čin ljubavi, koji proizlazi iz samog instinkta 
da ukloni prepreke, bez ljudskog sudjelovanja djeluje tako 
da polako i pomalo uništava sve sakrivene nesavršenosti, 
koje bi dušu dovele do očaja kad bi joj bilo moguće vidjeti 
ih. Nakon što su jednom poništene sve nesavršenost, Bog 
ih pokazuje toj duši da vidi što Božanski plamen čini u njoj 
i raspaljuje ljubav koja uništava sve nesavršenosti koje 
moraju izbrisati. 


14. Radost i patnje duša u Čistilištu 


Znaj da ono što čovjek smatra i sudi savršenošću, pred 
Bogom je sama nesavršenost; i zaista čovjek se onečišćava 
i umrlja svim onim stvarima koje izgledaju sama dobrota, 
te ih i sam čovjek tako vidi, shvaća, osjeća, te ih kao 
takove hoće, bez da ih prepoznaje Božjima. 

Da bi neko djelo bilo savršeno, ono mora poticati iz nas, 
a da mi nismo glavni djelatnici, već da djelovanje bude od 
Boga i u Bogu, bez da je čovjek glavni činilac. To je djelo- 

vanje samoga Boga, kao čisti čin njegove ljubavi, bez 
ikakve naše zasluge. To djelovanje Božanske ljubavi je 
tako duboko i žarko za svaku dušu, da bi se svako tijelo 
pred tim činom kao rastopilo i nestalo; duša od te ljubavi 
bi izgleda sva užarena u vatri, a čovjek nikako ne bi našao 
mira sve do smrti. 

Istina je pak, da ljubav daje duši takovo zadovoljstvo da 
se to ne može izraziti riječima niti slikama, no to zado- 
voljstvo ne ublažuje niti najmanje muku te duše u Čistiliš- 
tu. Naprotiv ta ljubav koju je nemoguće dostići u pot- 
punosti, tj. kasni u svom savršenstvu, je njihova muka i 
bol, a ta bol je veća, koliko je veća savršenost ljubavi koju 
je Bog namijenio duši kod stvaranja. U biti, duše u Čisti- 
lištu trpe užasne muke, no istovremeno uživaju veliko 
zadovoljstvo, a jedna stvarnost ne isključuje i ne priječi 
drugu. 


15. Duše u Čistilištu ne mogu više činiti djela koja 
imaju zasluge pred Bogom i kakva je njihova volja 
prema djelima i molitvama sa zemlje prikazanim u 
zadovoljštinu za njih 


Kada bi se duše mogle očistiti kajanjem, njihovo bi kaja- 
nje bilo tako jako da bi istog časa dale zadovoljštinu. One 
jako dobro i jasno shvaćaju uzrok zašto se ne mogu u pot- 
punosti sjediniti sa njihovim jedinim ciljem, a to je ljubav 
Božja. Tako je odredila Pravda Božja da isplate svoj dug 
do zadnjeg novčića. 

Što se pak tiče tih duša, one ne mogu više birati same, za 

njih više izbor ne postoji, ne mogu ga niti vidjeti, jer žele i 
hoće samo ono što Bog hoće; one ne žele vidjeti ništa 
drugo osim onoga što Bog hoće i dopušta, tako su stvorene 
u samom početku njihovog življenja. 

Ako netko od njihove rodbine ili prijatelja daje za njih 
milostinju da im skrati vremenske muke, one se ne mogu 
više obraćati i gledati ih s ljubavlju, osim u slici Volje 
Božje, prepuštajući sve Bogu, koji sa svime radi, kako to 
njegova providna ljubav hoće. Kad bi mogle gledati tu 
milostinju kao svoje vlasništvo, one ne bi više gledale 
Boga i podvrgavale se njegovoj Volji, to bi ih vlasništvo 
odijelilo od potpune ovisnosti o Volji Božjoj, a to bi za njih 
bio Pakao. 

Stoga su duše mirne u očekivanju djelovanja Volje Božje 
prema njima, bilo da hn to pruža zadovoljstvo ili muku. 
One se ne mogu okrenuti k sebi samima u svojoj biti, tako 
su preobražene u Volji Božjoj, da su zadovoljne sa svim 
onim što im Sveta Volja Božja daje i određuje. 


16. Duše žele savršeno očišćenje 


I kada bi se_bilo koja duša pojavila pred Bogom i nje- 
govoj Svetosti noseći u sebi bilo kakvu mrlju grijeha, koju 
bi trebalo očistiti, to bi bila tako teška povreda toj istoj 
duši, da bi joj već sam taj čin bio gori od deset Čistilišta. 
Uistinu, čista Božja dobrota i vrhovna pravednost ne bi je 
mogle podnositi, i s Božje strane to ne bi priličilo. 

Bilo bi nepodnošljivo za dušu, kad bi vidjela da nije dala 
dovoljnu zadovoljštinu Bogu, pa makar ta bila tako mala i 

kratka kao jedan tren. Da skine sa sebe onaj i najmanji 
znak rđe, duša bi otišla u tisuću Pakla (kad bi ih mogla 
izabrati), samo da ne bude nečista pred Bogom. 


17. Poticaji i prijekori živima na zemlji 


Dolazim u napast, da tako viknem da me čuju i da se 
uplaše svi ljudi ovoga svijeta te da im kažem: O, jadnici, 
zašto dopuštate da vas ovaj svijet tako zaslijepi, te se ne 
brinete za tako važnu stvar, to jest u kakvom stanju ćete se 
naći u času smrti, i ne providite za to što je od neizmjerne 
važnosti? 

Svi se vi prikrivate nadom u Božje Milosrđe, za koje 
kažete da je tako veliko, no ne vidite da će za vas ta ista 
dobrota Božja biti osuda, jer ste djelovali protiv Volje tako 
dobrog Gospodina? 

Njegova dobrota bi vas morala privesti da vršite posve i 
samo njegovu Volju, a ne da vas ohrabruje u počinjanju 
zla: i doista njegova Pravednost ne može ništa izgubiti, no 
mora joj se dati potpuna zadovoljština. 

Nemojte se uvjeravati govoreći: “Ja ću se ispovjediti i 
dobiti potpuni oprost, te ću se tako osloboditi svih mojih 
grijeha, i spasiti se.? 

Pomislite samo na to da je milosti za dobru ispovijed i 
savršeno kajanje, koji su neophodni za potpuni oprost, tako 
teško dobiti, da kad bi vi to znali strahovali bi, te bi više 
smatrali da ih nećete zadobiti nego da ćete ih zadobiti. 

Milost je isključivo dar Božji za koji moramo moliti ili 
ga netko drugi može za nas izmoliti. 


18. Svojevoljno i radosno trpljenje duša u Čistilištu 


Vidim duše u Čistilištu u čistilišnim mukama, koje imaju 
dvojaku snagu, ili bolje rečeno učinak. 

Prvi učinak je, što one podnose svojevoljno svu muku, te 
im se čini da vide da im je Bog udijelio veliko milosrđe, 
prema onome što su zaslužile, spoznavši kako je Bogu sve 
važno. I zaista, kad njegova dobrota ne bi suzdržavala 
pravdu, zadovoljavajući je  Predragocijenom Krvi 
Kristovom, samo jedan i najmanji grijeh zaslužio bi tisuću 
vječnih Pakla. 

Stoga sa zadovoljstvom trpe sve muke, shvaćajući da to i 
te kako zaslužuju, te se ne žale na Boga, niti na Volju 
Božju, već su zadovoljne kao da su već u Nebu. 

Drugi učinak je, što one uživaju u svemu što je Bog tako 
dobro uredio, s ljubavlju i milosrđem, te s kojim milos- 
rđem On djeluje u dušama i za duše. 

Ta dva pogleda Bog im ucjepljuje u umove u jednom 
trenutku, jer duše su u milosti, te svaku stvar shvaćaju u 
pravoj istini onakva kakova jest, već prema vlastitim 
mogućnostima shvaćanja. 

One su neizmjerno sretne i što se više približavaju Bogu 
to zadovoljstvo i sreća u njima rastu. One to zadovoljstvo 
ne uživaju u sebi niti za sebe, kao da potiče od njih, već 
uživaju samo u Bogu, kojeg neizmjerno cijene i to pošto- 
vanje ne može se s ničim usporediti. Svako i najmanje 
viđenje Boga nadilazi svako trpljenje i muku, kao i radost, 
koje čovjek može doživjeti, no ne uklanja niti najmanje 
nikakvu bol, kao niti radost. 

19. Svetica završava izlaganje nauka o dušama u 
Cistilištu opisujući ga kao stanje koje ona kuša u 
svojoj duši 


Takav način čišćenja tih duša ja nazirem umom, već dvije 
godine svakim danom sve jasnije vidim svoju dušu u ovom 
tijelu, kao čistilištu, sličnom i podjednakom samom Čistil- 
ištu, no toliko snažnom koliko to tijelo može podnijeti, a da 
ne umre, no uvijek sve jače, tako da tijelo pomalo umire. 

Vidim duh koji se odjeljuje od svega, pa i od duhovnih 
stvari, koje bi ga mogle podržavati, tj. hraniti, kao što su 
radost, uživanje ili utjeha. 

On ne može više uživnti ni u kojoj stvari bilo vremenskoj 
bilo duhovnoj, niti po svojoj volji, niti umno, niti sjeća- 
njem, a da bih mogla izabrati ovu ili onu stvar. 

Moja intima je tako zaokupljena, da sve ono u čemu je 
moj duhovni ili tjelesni život nalazio olakšanje sve mu je 
to pomalo oteto. Nakon što mu je oteto svako uživanje i 
utjeha, shvaća da je svaka stvar bila stvorena da se nahrani 
i ohrabri, no kad ih duh shvati da su samo prolazna utjeha, 
on ih mrzi i postaju mu odvratne, te ih odbacuje bez 
povratka. 

To se događa, jer duh u sebi ima instinkt, poriv, da odbaci 
svaku stvar koja ga sprječava da postigne savršenost, i to 
čini takovom okrutnošću, da bi se skoro htio baciti u 
Pakao, samo da postigne svoj cilj. 

Duh se stoga odriče svih stvari s kojima se duhovan čov- 
jek može utješiti; to čini takovom pedantnošću, da mu ne 
može izbjeći niti najmanja mrvica nesavršenosti, a da to on 

ne primijeti i ne odbaci. 

U takovom stanju čovjekovo tijelo (osjećajnost, tje- 
lesnost, itd.) i duša, jer im duh ne odgovara na njihove 
zahtjeve. zahvaćen samo instinktom za savršenošću, ne 
mogu naći utjehe u bilo kojoj ljudskoj stvari. 

Ne preostaje nikakva druga utjeha osim Boga, koji sve 
čini iz same čiste ljubavi i velikog Milosrđa, da zadovolji 
Božjoj Pravdi. Ta spoznaja daje joj veliki mir i zadovoljst- 
vo ne umanjujući pak trpljenje, kao niti zaokupljenost 
savršenošću. Nema te muke koja bi je mogla rastaviti od te 
Božje namjere. Ne izlazi iz zatvora (čistilišta), niti hoće 
izaći iz njega, sve dok ne učini što je Bog odredio. 

Moje jedino zadovoljstvo je da Bog bude zadovoljan: 
moja najgora muka bi bila bježati od onoga što je Bog 
odredio, jer vidim da je to pravedno i određeno iz milos- 
rđa. 


Sve ovo što sam rekla osjećam i kušam u samoj sebi, no 
ne nalazim prave riječi da izrazim kako bih to htjela. Ono 
što sam rekla osjećam da se tako događa u unutrašnjosti 
moje duše i zbog toga ovo pišem. 

Čini mi se kao da sam u zatvoru, a zatvor je svijet: 
vezanost duše za tijelo. Rasvjetljenje koje dobiva duša, 
daje joj mogućnost da jasno gleda milost Božju koja u njoj 
djeluje: prepoznaje težinu kašnjenja u potpunom sjedinje- 
nju s Bogom, radi zapreka i to joj prouzrokuje teške i gorke 
muke, jer je odveć osjećajna. 

Duša živi s Bogom i što se više približava Bogu to je 
osjetljivija za Božje stvari, te sve više živi samo za Boga i 

u Bogu. Dakle, svako kašnjenje u sjedinjenju s Bogom 
prouzrokuje duši užasne muke, jer ne može u potpunosti 
ostvariti svoj naravni status milosti koji joj je Bog 
pokazao. Što duša više poštuje i ljubi Boga, to više trpi 
zbog zakašnjenja u sjedinjenju. Poštovanje Boga je to veće 
što duša bolje i dublje upoznaje Boga: što se više odriče i 
oslobađa grijeha to je dublja spoznaja Boga. 

Zapreke za sjedinjenje joj postaju užasavajuće, pogotovu 
jer duša ostaje sabrana u Bogu, a da nema netko neku 
zapreku spoznaje bez zablude. 

Tako čovjek koji je spreman radije umrijeti nego uvri- 
jediti Boga, osjeća muku smrti, no svjetlost Božja ga obas- 
java i daje takav žar, da on radije bira Boga nego bilo što 
drugo na svijetu, pa tako prihvaća i tjelesnu smrt, samo da 
bude zajedno s Bogom. Tako duša spoznavši što Bog hoće 
od nje, ta Volja Božja daje joj snagu da podnese sve va- 
njske boli i muke, samo da izvrši ono što Bog od nje traži. 
Sve to proizlazi od tuda, što Bog nadilazi bilo koje dobro 
koje čovjek može upoznati i spoznati. 

Duša se brine samo o Veličanstvu Božjem, sve drugo ona 
zaboravlja i zapušta. Stoga duša gubi svaku vlastitu svo- 
jstvenost, ona više ne vidi, ne govori, niti pozna trpljenje i 
muku u sebi, ona je sva u Bogu. Sve spoznaje samo u času 
smrti kada odlazi iz ovoga života. 

I na kraju duša shvaća da gubi sve ono što je karakteris- 
tično za ljudsku narav, dok je Bog pročišćava u Čistilištu , 
tj. pobožanstvenjava ju. 


DODATAK 
O raznim nivoima Cistilišta 


Vidimo da sv.Katarina opisuje Čistilište kao stanje duše 
koje ima više stupnjeva i koje ona prolazi već na zemlji. 
Više mistika i svetaca je imalo viđenje nivoa samog Čistil- 
išta koje duše prolaze da bi u Čistilištu došle do tog stanja. 
O viđenjima Velikog i srednjeg Čistilišta, te Nebeskog 
Praga možete pročitati u našim izdanjima Glasa iz Čistiliš- 


ta. 


Veliko Isusovo obećanje za pomoć dušama u Čištiliši:t 
dano sv. Gertrudi Velikoj 


Isus je obećao sv. Gertrudi da će svaki puta kada se izmoli 
ova molitva, pa i ako se moli i više puta dnevno, oslobodi- 
ti tisuću duša iz Čistilišta: 


Vječni Oče, prikazujem Ti Predragocijenu Krv 
Tvoga Božanskoga Sina Isusa Krista, sjedinjenu sa 
svim svetim Misama slavljenima danas širom svijeta, 
za sve svete duše u Čistilištu, za sve grešnike diljem svi- 
jeta, za grešnike u čitavoj Crkvi i za one u našim 
obiteljima. Amen! 


Sliku sa naslovne stranice veličine 35x25 cm, sa ovom 
molitvom, možete nabaviti u našem Centru. 

